మిలిటరీ పోలీస్ పటాలం (భారత్)

**కార్ప్స్ ఆఫ్ మిలిటరీ పోలీస్ (CMP)** భారత సైన్యానికి చెందిన సైనిక పోలీస్ విభాగం. CMP యుద్ధ ఖైదీల నిర్వహణ, టెలిఫోన్ ఎక్స్చేంజీల వంటి బాధ్యతలను నిర్వహించేందుకు శిక్షణ పొందింది. వీరి గుర్తింపు ఎరుపు బెరెట్లు, తెలుపు లాన్యార్డులు, తెలుపు బెల్టులు. MP అక్షరాలు ఎరుపు రంగులో ముద్రించిన నలుపు బ్రాసార్డ్‌ను కూడా ధరిస్తారు.

'ఎరుపు బెరెట్లు’ అనే పదం ఎలైట్ మిలిటరీ పోలీస్ సిబ్బందికి పర్యాయ పదంగా ఉపయోగించబడుతుంది. ఈ కార్ప్స్‌లోని అన్ని హోదాల సిబ్బంది ఇతర కార్ప్స్‌ల నుంచి ప్రత్యేకంగా కనిపించేందుకు ఎరుపు బెరెట్లు, తెలుపు బెల్టులు ధరిస్తారు. ఈ కార్ప్స్ ప్రధాన పాత్ర సైనిక విభాగాల్లో ఉన్న దళాల్లో ఉన్నత స్థాయి క్రమశిక్షణను కాపాడడం, నిబంధనల ఉల్లంఘనలను నివారించడం, అన్ని హోదాల సిబ్బందిలో ఉన్నత మనోధైర్యాన్ని పరిరక్షించడం. 

## చరిత్ర
alt=|కుడి|thumb|305x305px|2012లో 63వ గణతంత్ర దినోత్సవ కవాతు సందర్భంగా,  రాజ్ పథ్ ,  సైనిక పోలీసు కవాతు బృందం వెళుతున్న దృశ్యం
భారత కార్ప్స్ ఆఫ్ మిలిటరీ పోలీస్ తొలి విభాగం జూలై 1939లో **ఫోర్స్ 4 ప్రోవోస్ట్ యూనిట్** అనే పేరుతో ఏర్పాటు చేయబడింది. ఇది మొదట 4వ భారత ఇన్ఫెంట్రీ డివిజన్‌లో భాగంగా ఉండేది. రెండో ప్రపంచ యుద్ధంలో పాల్గొన్న తొలి భారత సైనిక యూనిట్  ఇదే. ప్రోవోస్ట్ విభాగాన్ని 7వ కవలరీ రెజిమెంట్, 11వ కవలరీ రెజిమెంట్ సైనికులను తీసుకొని ఏర్పాటు చేశారు. తొలి ప్రోవోస్ట్ యూనిట్ ఏర్పాటు తేదీ 28 ఆగస్టు 1939. రెండో ప్రపంచ యుద్ధ సమయంలో ఉత్తర ఆఫ్రికా, బర్మా యుద్ధాల్లో ఈ యూనిట్ సేవలు అందించింది.

ఈ యూనిట్ విజయవంతమైన కార్యాచరణల తరువాత బ్రిటిష్ భారత ప్రభుత్వం 7 జూలై 1942న **కోర్**  **ఆఫ్ ఇండియన్ మిలిటరీ పోలీస్** ఏర్పాటుకు అధికారిక అనుమతి ఇచ్చింది.

బ్రిటిష్ పాలనలో ఈ విభాగం **కార్ప్స్ ఆఫ్ ఇండియన్ మిలిటరీ పోలీస్ (CIMP)**గా పిలవబడింది. భారత స్వాతంత్య్రం  తరువాత 18 అక్టోబర్ 1947న దీనికి **కార్ప్స్ ఆఫ్ మిలిటరీ పోలీస్ (CMP)** అనే పేరు పెట్టారు. ఈ తేదీని కార్ప్స్ రైజింగ్ డేగా జరుపుకుంటారు.

ఈ  కోర్ శిక్షణ కేంద్రాలు కూడా ఎన్నో మార్పులు చెందాయి.  
 

## సైనిక పోలీసు పాత్రలు, బాధ్యత

thumb|భారత-పాకిస్తాన్ సరిహద్దులో సైనిక పోలీసులు
* సరిహద్దులు, కాంటోన్మెంట్లు ,  సైన్య స్థావరాల్లో పోలీసింగ్
* క్రమశిక్షణ నిర్వహణ, నిబంధనల ఉల్లంఘనలను నివారించడం
* శాంతికాలం, యుద్ధకాలంలో సైనికులు, వాహనాలు, లాజిస్టిక్స్ కదలికలను నియంత్రించడం
* యుద్ధ ఖైదీల నిర్వహణ
* యుద్ధ సమయంలో దారి తప్పిన సైనికులు,శరణార్థుల నియంత్రణ
* ఇతర రెజిమెంట్లు, సైనికులు, వారి కుటుంబాలకు సహాయం
* పౌర చట్ట అమలు సంస్థలకు సహకారం, నావల్ పోలీస్ , ఎయిర్ ఫోర్స్ పోలీస్‌తో సమన్వయం
* భారత సైన్యానికి సంబంధించిన కేసుల దర్యాప్తు
* డివిజన్ కమాండర్లు, కార్ప్స్ కమాండర్లు, ఆర్మీ కమాండర్లు, ఆర్మీ చీఫ్‌కు పైలట్ వాహనాల అందజేత
* చీఫ్ ఆఫ్ ఆర్మీ స్టాఫ్‌కు సన్నిహిత భద్రత

## బ్యాండ్
alt=|కుడి|thumb|305x305px|కార్ప్స్ ఆఫ్ మిలిటరీ పోలీస్, లో ఉన్న '''<nowiki/>'ది డేర్  డెవిల్శ్''''  అనే జట్టు , 2007లో 58వ గణతంత్ర దినోత్సవ కవాతు లో పాల్గొన్నారు. ఆ సందర్భంగా మండుతున్న మోటార్ సైకిళ్లపై అద్భుతమైన ప్రదర్శనలను రాజ్ పథ వద్ద ఇచ్చారు.
కార్ప్స్ ఆఫ్ మిలిటరీ పోలీస్ బ్రాస్ బ్యాండ్ ఈ విభాగానికి అధికారిక బ్యాండ్. ఇది 1953లో ఫైజాబాద్  ఏర్పాటు చేయబడింది. 1966లో రాష్ట్రపతి భవన్‌లో ప్రత్యేక విధులకు నియమించబడింది. 2003లో భారత రాష్ట్రపతి ఎ. పి. జె. అబ్దుల్ కలాంనుండి అధికారిక ప్రశంస పొందింది. 1994లో పుణేలో జరిగిన త్రిసేవల బ్యాండ్ కచేరీలో పాల్గొంది. 1977, 1988, 1993 సంవత్సరాల్లో అమర్ జవాన్ జ్యోతి వద్ద ప్రదర్శనలు ఇచ్చింది. రిపబ్లిక్ డే పరేడ్‌లలో నిరంతరం పాల్గొంటోంది. 16 డిసెంబర్ 1997న న్యూఢిల్లీ లో ఒకే కండక్టర్ ఆధ్వర్యంలో అతి పెద్ద సైనిక బ్యాండ్‌గా గిన్నిస్ ప్రపంచ రికార్డు సృష్టించింది.

## ఐక్యరాజ్యసమితి మిషన్లు
ఈ కార్ప్స్ సైనికులు కాంగో, సోమాలియా, రువాండా,సియెర్రా లియోన్ వంటి వివిధ ఐక్యరాజ్యసమితి మిషన్ బృందాలలో  పనిచేశారు ప్రస్తుతం లెబనాన్‌లోని UNIFIL, గోలాన్ హైట్స్‌లోని UNDOF మిషన్లలో నియోజితులై ఉన్నారు.

## బాహ్య లింకులు
భారత సైన్యం యొక్క అధికారిక వెబ్సైట్

కోర్ చరిత్ర: బ్రిటిష్ & కామన్ వెల్త్  ఫోర్సెస్ 

## మూలాలు
వర్గం:Short description is different from Wikidata
వర్గం:Articles with short description
వర్గం:1939 మిలిటరి యూనిట్ స్థాపన
వర్గం:భారత సైన్యం